Miss Earth 2023

Ang **Miss Earth 2023** ay ang ika-23 edition ng Miss Earth pageant, na ginanap sa sa Vạn Phúc City, Lungsod ng Ho Chi Minh, Biyetnam noong 22 Disyembre 2023.

Pagkatapos ng kompetisyon, kinoronahan ni Mina Sue Choi ng Timog Korea si Drita Ziri ng Albanya bilang Miss Earth 2023. Ito ang kauna-unahang tagumpay ng Albanya sa Miss Earth. Kinoronahan bilang Miss Earth-Air si Yllana Aduana ng Pilipinas, si Đỗ Thị Lan Anh ng Biyetnam bilang Miss Earth-Water, at si Cora Bliault ng Taylandiya bilang Miss Earth-Fire.

Mga kandidata mula sa walumpu't-limang mga bansa at teritoryo ang kumalahok sa kompetisyong ito. Pinangunahan nina James Deakin at Huỳnh Thị Thuỳ Dung ang kompetisyon. Nagtanghal sina Shontelle, JayKii, Mono, at Sara Luu sa edisyong ito.

Itinampok rin sa edisyong ito ang bagong Long Beach Pearl Crown na gawa sa ginto, kasama ang walumpu't-pitong mga perlas at mga bato na may iba't-ibang mga kulay.

## Kasaysayan 
thumb|250x250px|Lungsod ng Ho Chi Minh, ang *host city* ng Miss Earth 2023

### Lokasyon at petsa ng kompetisyon 
Noong 18 Hulyo 2022, inanunsyo ni Lorraine Schuck, isa sa mga tagapagtatag ng Miss Earth Organization, na ang ika-23 edisyon ng Miss Earth ay gaganapin sa Biyetnam sa ikalawang beses; huling beses na ginanap ang Miss Earth sa Biyetnam noong 2010. Ayon kay Schuck, magaganap ang kompetisyon sa Nha Trang, Khánh Hòa. Noong 21 Hulyo 2023, inanunsyo ng Miss Earth Organization na magaganap ang kompetisyon sa 16 Disyembre 2023.

Gayunpaman, inanunsyo ng Miss Earth Organization na imbis na ganapin sa 16 Disyembre, magaganap ang pinal na kompetisyon sa 22 Disyembre, at ang lokasyon ng kompetisyon ay inilipat sa Saigon Exhibition and Convention Center sa Lungsod ng Ho Chi Minh upang mapaunlakan ang mas malaking bilang ng mga manonood.

Noong 16 Oktubre 2023, inanunsyo ng Miss Earth Organization na ang buong kompetisyon ay magaganap mula 1 Disyembre hanggang 22 Disyembre 2023 sa Vạn Phúc City, Lungsod ng Ho Chi Minh. Ilan sa mga aktibidad ng Miss Earth ay ginanap sa mga karatig-lalawigan ng Lungsod ng Ho Chi Minh tulad ng paunang kompetisyon na ginanap sa Van Thanh Flower Village sa Đà Lạt, at ang *talent competition* na ginanap sa Saigon Opera House.

### Pagpili ng mga kalahok 
Ang mga kalahok mula sa walumpu't-limang bansa at teritoryo ay napili upang lumahok sa kompetisyon. Apat na kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa.

#### Mga pagpalit 
Iniluklok ang *first runner-up* ng Miss Earth Liberia na si Cassandra Peters upang kumatawan sa kanyang bansa matapos bumitiw sa kanyang pwesto si Salafana Geraldine Scott dahil sa mga personal na dahilan. Iniluklok si Tina Krulanović bilang kinatawan ng Montenegro sa Miss Earth matapos bumitiw ang orihinal na kalahok na si Vladjana Jovetić dahil sa mga personal na dahilan. Iniluklok si Miss Balkana 2023 Andjela Vanevski upang kumatawan sa Serbya matapos bumitiw sa kanyang pwesto si Jelena Petrović dahil sa mga personal na dahilan. Iniluklok ang *first runner-up* ng Miss Earth South Africa 2023 na si Zabelo Hlabisa ay lumagpas na sa *age limit* ng Miss Earth.

#### Mga unang sali, pagbalik, at mga pag-urong 
Bumalik sa edisyong ito ang bansang Madagaskar na huling sumali noong 2014, Trinidad at Tobago noong 2018, Kasakistan noong 2019, Honduras at ang Kapuluang Birhen ng Estados Unidos noong 2020, at Alemanya, Armenya, Bangglades, Dinamarka, Kambodya, Kenya, Liberya, Myanmar, Paragway, at Ukranya noong 2021.

Hindi sumali ang mga bansang Burundi, Demokratikong Republika ng Konggo, Eskosya, Eslobakya, Estonya, Hilagang Macedonia, Hong Kong, Iran, Irak, Kabo Berde, Malta, at Uganda sa edisyong ito. Hindi sumali si Zoe Müller ng Austrya, Aiperi Keneshbekova ng Kirgistan, at Coumba Sande ng Senegal dahil sa hindi isiniwalat na dahilan. Dapat sanang lalahok si Nicole Castillero ng Panama, ngunit umurong ito dahil sa problema sa kanyang visa. Dapat rin sanang lalahok si Sera Volavola ng Pidyi, ngunit hindi nagpatuloy dahil sa hinidi isiniwalat na dahilan.

## Mga resulta 
### Mga pagkakalagay 
**§** - Nakapasok sa Top 20 sa pamamagitan ng People's Choice

### Mga natatanging parangal 
## Mga *pre-pageant activity* 
### *Welcome Event* 
Noong 13 Disyembre 2023, naganap ang *Welcome Event* ng edisyong ito sa Saigon Opera House sa Lungsod ng Ho Chi Minh kung saan rumampa ang lahat ng mga kandidata sa isang *blue-carpet runway* sa labas ng pinangyarihan ng kaganapan. Mula sa kaganapang ito, isang kandidata ang makakakuha ng Best Appearance award na pagbobotohan ng publiko. Ang magwawagi ay magkakaroon ng *double voting points* para sa People's Choice Award. Nagwagi si Đỗ Thị Lan Anh ng Biyetnam. 

### *Best Bikini* 
Mula Disyembre 16 hanggang Disyembre 17, 2023, naganap ang botohan sa Best Bikini sa *social media platform* na Facebook. Ang dalawang kandidata mula sa apat na heograpikal na rehiyon ang napili upang mapabilang sa walong pinalistang sasabak sa *second round* ng botohan. Ang magwawagi ay magkakaroon ng *double voting points* para sa People's Choice Award.

### *Best National Costume* 
Naganap sa paunang kompetisyon ang National Costume competition kung saan tatlo mula sa apat na heograpikal na rehiyon ang napili ng mga pinagsamang iskor ng mga hurado at ang mga boto ng publiko upang sa *second round* ng botohan. Ang magwawagi ay magkakaroon ng *double voting points* para sa People's Choice Award. Nagwagi si Đỗ Thị Lan Anh ng Biyetnam.'''

### Komite sa pagpili 
* Jovana Benoit – Taga-disenyo para sa selebridad
* Bui Thi My Canh – Kinatawan ng Long Beach Pearl

## Mga tala 
## Mga sanggunian 
## Panlabas na kawing 
* 

Kategorya:2023